**ПРОЕКТ НА ПРАВИЛНИК**

**ЗА ОТМЯНА НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ТУРИЗЪМ”,** приет с Решение№306, взето с протокол №22 от 03.08.2010г. на Общински съвет Пловдив, последно изменен и допълнен с Решение №308/14.09.2017г.

**Вносител:** *Розалин Петков – заместник – кмет ОИЗЕУО*

 ***Проект***

 Съгласно чл. 26, ал. 2 от Закона за нормативните актове, в законоустановения срок от 30 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Правилника на е-mаil адрес: pno@abv.bg.

**МОТИВИ**

**ОБОСНОВКА НА КОНКРЕТНАТА НЕОБХОДИМОСТ ЗА ОТМЯНА НА ПРАВИЛНИКА ЗА УСТРОЙСТВОТО И ДЕЙНОСТТА НА ОП „ТУРИЗЪМ”.**

**Причини, които налагат приемането на Правилник за отмяна на Правилника за устройството и дейността на ОП „Туризъм“.**

Поради предстоящата оптимизация на структурата на община Пловдив и закриване на ОП „Туризъм“ гр. Пловдив, Правилникът за устройството и дейността на ОП „Туризъм“ следва да бъде отменен, като дейността и кадрите на закриваното предприятие ще бъдат пренасочени към структурни звена на общинската администрация, които ще продължат да изпълняват неговите специфични функции и дейности.

 При изработването на проекта за приемане на Правилник за отмяна на Правилник за устройството и дейността на ОП „Туризъм“, гр. Пловдив са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.*

**Принцип на необходимост** – необходимо е да бъде приет Правилник за отмяна на Правилник за устройството и дейността на ОП „Туризъм“ гр. Пловдив, предвид закриване на общинското предприятие „Туризъм“ гр. Пловдив.

**Принципът на обоснованост** – приемане на Правилник за отмяна на Правилник за устройството и дейността на ОП „Туризъм“, гр. Пловдив се обосновава с разпоредбите на чл.52, ал.2 от Закона за общинската собственост /ЗОС/ и чл.3, ал.2 от Наредбата за създаване, управление и контрол върху дейността на общинските предприятия по гл. VI от Закона за общинската собственост, приета с Решение №242, взето с протокол №13 от 25.06.2009г.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет Пловдив са взети предвид направените предложения и изготвените становища.

**Принципът на субсидиарност, пропорционалност и стабилност** – предложената отмяна на Правилника за устройството и дейността на ОП „Туризъм“ и закриване на предприятието ще съответства на нормативните актове от по - висока степен.

При изработване на проекта за приемане на Правилника за отмяна на Правилник за устройството и дейността на ОП „Туризъм“, е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на предлаганата промяна.

**Цел на приемане на Правилник за отмяна на Правилника за устройството и дейността на ОП „Туризъм“ гр. Пловдив.**

Оптимизиране и интегриране на извършваната в областта на туризма дейност, повишаване на ефективността от работата на служителите, увеличаване на публичния ефект от реализиране на туристическия продукт.

**Финансови средства, необходими за отмяна на Правилника**

За отмяната на Правилника за устройството и дейността на ОП „Туризъм“ не е необходимо разходването на бюджетни средства.

**Очаквани резултати**

Икономическа целесъобразност от закриване на общинското предприятие „Туризъм” гр. Пловдив, пренасочване на дейността и кадрите на предприятието към структурни звена на общинската администрация – дирекция „Култура“, дирекция „Общинска икономика и здравеопазване“, Общински инспекторат Пловдив и ОИ „Старинен Пловдив“, които ще продължат да изпълняват неговите специфични функции и дейности, съобразно изискванията на Закона за туризма и действащите общински наредби.

**Анализ за съответствие с правото на Европейския съюз**

Предлаганите промени за Приемане на Правилника за отмяна на Правилника за устройството и дейността на ОП „Туризъм“ са в съответствие с нормативните актове от по-висока степен, както и с тези на европейското законодателство.

Проектът на подзаконовия нормативен акт е публикуван на официалната страница на община Пловдив на **16.10.2017г**.

Към публикувания проект е прикачена и предварителната оценка на въздействие на проекта на приемане на Правилник за отмяна на Правилник за устройството и дейността на ОП „Туризъм“ гр. Пловдив.

В рамките на законовия 30 дневен срок ще бъдат взети предвид предложения и становища по проекта на Правилник за отмяна на Правилник за устройството и дейността на ОП „Туризъм“ гр. Пловдив.

 **ПРАВНИ ОСНОВАНИЯ:** чл. 21, ал.1, т.8, т.23 и ал. 2 от ЗМСМА, във връзка с чл.52 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл.75, чл.76, чл.77 и чл.79 от АПК, във връзка с чл.3, ал.2 и ал.5, чл.5, ал.1 и чл.11 от Наредба за създаване, управление и контрол върху дейността на общинските предприятия”, приета с Решение №242, взето с протокол №13 от 25.06.2009г., изм. и доп. с РОС №330/03.08.2010г. и РОС №431/04.11.2010г. на Общински съвет Пловдив.

**ПРОЕКТ НА РЕШЕНИЕ:**

**I.** **Закрива** Общинско предприятие „Туризъм” гр. Пловдив, създадено с Решение №306, взето с Протокол №22 от 03.08.2010г. на Общински съвет Пловдив, на основание чл.52 от Закона за общинската собственост;

**II.** Приема Правилник за отмяна на Правилник за устройството и дейността на ОП „Туризъм” гр. Пловдив, приет с Решение №306, взето с Протокол №22 от 03.08.2010г. на Общински съвет Пловдив, изм. и допълнен с РОС №480/06.12.2012г., с РОС №79/21.03.2013г., с РОС №75/19.03.2015г. и РОС №308/14.09.2017г., съгласно **Приложение № 1** – неразделна част от настоящото решение.

**III.** Прекратява управлението на имуществото, собственост на Община Пловдив, предоставено за упражняване предмета на дейност на ОП „Туризъм”, подробно описано в Приложение №2 към Правилник за устройството и дейността на ОП „Туризъм” гр. Пловдив, приет с Решение №306, взето с Протокол №22 от 03.08.2010г. на Общински съвет Пловдив, изм. и допълнен с РОС №480/06.12.2012г., с РОС №79/21.03.2013г., с РОС №75/19.03.2015г. и РОС №308/14.09.2017г.

 **IV.** Възлага на и.д.директор на ОП „Туризъм” гр. Пловдив да извърши следните правни и фактически действия:

IV.1. Да предаде активите, предмет на разпореждане на т.III от настоящото решение на съответните длъжностни лица в община Пловдив;

IV.2. Да предаде в община Пловдив, дирекция „Култура“ първичните счетоводни документи и счетоводните регистри на предприятието, разчетно-платежните ведомости и трудовите досиета на персонала на ОП „Туризъм”, както и архивни други документи;

IV.3. Да предаде действащите договори, сключени от ОП „Туризъм“ на съответните длъжностни лица в община Пловдив;

IV.4. Да прекрати трудовите правоотношения с работниците и служителите, поради закриване на предприятието, по реда на чл.328, ал.1, т.1 от Кодекса на труда, с предизвестие по реда на чл.326, ал.2 от КТ.

**V.** Възлага на Кмета на Община Пловдив чрез упълномощени от него длъжностни лица да предприеме следните действия:

V.1. Да прекрати трудовия договор с и.д.директор на ОП „Туризъм” гр. Пловдив, поради закриване на предприятието, по реда на чл.328, ал.1, т.1 от Кодекса на труда с предизвестие по реда на чл.326, ал.2 от КТ, след като директорът изпълни разпоредбите на т.IV.1 – IV.4. от настоящото решение;

V.2. Да приеме имуществото, предмет на разпореждане на т.III. от настоящото решение, както и да разпореди за вписване на активите в счетоводните регистри на Община Пловдив;

VI. Настоящото решение влиза в сила 01.01.2018г.

**Приложения:**

1. **Приложение№1, „**Правилник за отмяна на Правилник за устройството и дейността на ОП „Туризъм” гр. Пловдив, неразделна част от настоящото проекторешение.

 **ПРИЛОЖЕНИЕ № 1**

 Към Решение № ……………………..,

 Взето с протокол № ……/…….…….г.

**П Р А В И Л Н И К**

за отмяна на

Правилник за устройството и дейността на Общинско предприятие „Туризъм“

към Община Пловдив, приет с Решение № 306, взето с протокол № 22 от 03.08.2010г.,

последно изм. и доп. с Решение №308 от 14.09.2017г. на Общински съвет Пловдив

 **Параграф единствен:** Правилник за устройството и дейността на Общинско предприятие „Туризъм“ към община Пловдив, приет с Решение № 306, взето с протокол № 22 от 03.08.2010г., последно изм. и доп. с Решение №308 от 14.09.2017г. на Общински съвет Пловдив се отменя, считано от 01.01.2018г.

**Предварителна оценка на въздействието на проект на Правилник за отмяна на Правилника за устройството и дейността на ОП „Туризъм”**

|  |  |
| --- | --- |
| Елементи на оценката | Аргументация |
| Основания за иницииранена промени |  Припокриването в осъществявания предмет на дейност на общинско предприятие „Туризъм” и ОИ „Старинен Пловдив”, както по отношение популяризиране на туристическия продукт и развитие на културния туризъм, така и по отношение на извършваната стопанска дейност, налага оптимизиране и интегриране на извършваната дейност, повишаване на ефективността от работата на служителите и увеличаване на публичния ефект от реализиране на услугите в сферата на туризма. |
| Заинтересовани групи | Заинтересованите страни и засегнатите групи от приемането на инициираната отмяна на Правилника за устройството и дейността на ОП „Туризъм“, са структурните звена на общинската администрация – дирекция „Култура“, дирекция „Общинска икономика и здравеопазване“, Общински инспекторат Пловдив и ОИ „Старинен Пловдив“, които ще продължат да изпълняват неговите специфични функции и дейности. |
| Анализ на разходи иползи | За отмяната на Правилника за устройството и дейността на ОП „Туризъм“ не е необходимо разходването на бюджетни средства.  |
| Административна тежест и структурнипромени | Не са необходими други административни промени към настоящия момент. |
| Въздействие върху нормативната уредба | Няма необходимост от непосредствени промени в други нормативни актове в резултат от приемането на инициираната отмяна на Правилника за устройството и дейността на ОП „Туризъм“. |